b'\n_START_ARTICLE_\nMary Barratt Due\n_START_SECTION_\nBakgrunn\n_START_PARAGRAPH_\nMary Laura Barratt var datter av predikanten Thomas Ball Barratt som var innvandret fra England og f\xc3\xb8rst virket som metodistprest men ble s\xc3\xa5 den som introduserte pinsebevegelsemns kristendomsform, og hans hustru Laura Barratt f\xc3\xb8dt Jakobsen. Familien flyttet til Kristiania \xc3\xa5ret etter at datteren var f\xc3\xb8dt._NEWLINE_Hun begynte tidlig \xc3\xa5 spille klaver. Allerede ti \xc3\xa5r gammel fikk hun dispensasjon fra aldersgrensen og begynte p\xc3\xa5 Musikkonservatoriet i Oslo. Fire \xc3\xa5r senere dro hun til Roma og studerte ved Accademia Nazionale di Santa Cecilia der Giovanni Sgambati var hennes klaverl\xc3\xa6rer, og hvor hun tok diplomeksamen i 1907.\n_START_SECTION_\nMusiker, pedagog\n_START_PARAGRAPH_\nI 1906 debuterte hun i Kristiania. Hun hadde en omfattende konsertvirksomhet, foruten at hun i perioden 1911\xe2\x80\x9312 fortsatte sin musikalske utfannelse hos Percy Grainger i London. Yndlingskomponistene hennes var Franz Liszt og Fr\xc3\xa9d\xc3\xa9ric Chopin. Hun var ogs\xc3\xa5 \xc3\xa5pen for den nye impresjonistiske stilen, og var blant de f\xc3\xb8rste i Norge til \xc3\xa5 sette Claude Debussy p\xc3\xa5 programmet._NEWLINE_I 1916 giftet hun seg med Henrik Due, og i 1927 startet de musikkinstituttet, som var banebrytende innen musikkpedagogikken. Hun fortsatte konsertvirksomheten, ofte med samtidsmusikk p\xc3\xa5 programmet. _NEWLINE_Sammen med komponisten Eyvind Aln\xc3\xa6s utgav hun Norsk pianoskole i 1931._NEWLINE_Ved siden av sin undervisningsvirksomhet ved det institutt hun og mannen hadde startet, hvortil ogs\xc3\xa5 h\xc3\xb8rte en musikalsk barnehage og som under okkupasjonstiden i Norge under Andre verdenskrig ble til et nortsk kulturelt sentrum, fortsatte hun ogs\xc3\xa5 sine aktivieteter som konsertpianist. S\xc3\xa5ledes uroppf\xc3\xb8rte hun for eksempel til sitt 25-\xc3\xa5rsjubileum p\xc3\xa5 scenen Signe Lunds klaverkonsert. _NEWLINE_Hun var fra 1948 president i den europeiske soroptimistbevegelsen. Innenfor rammene av Fulbright-programmet reiste Barratt Due i 1956 i USA for \xc3\xa5 studere musikkundervisningen ved skoler og universiteter der til lands. _NEWLINE_Due var mor til musikerne Stephan Henrik Barratt-Due og Esther Barratt-Due.'